
REPUBLIKA HRVATSKA

OŠ STJEPANA RADIĆA BIBINJE

Gumla 3, 23205 Bibinje

OIB: 83532496687

MB: 3132064

ŠIFRA: 13-351-001

RKDP: 12868

RAZINA: 31

Email: ured@os-sradica-bibinje.skole.hr
Bibinje, 17. srpnja 2026.
OBRAZLOŽENJE UZ IZVJEŠĆE O IZVRŠENJU FINANCIJSKOG PLANA 

ZA RAZDOBLJE 1.1.-30.06.2026. GODINE

SAŽETAK DJELOKRUGA RADA:

OŠ Stjepana Radića Bibinje ( u daljnjem tekstu: Škola ), kojoj je osnivač Zadarska županija ( u daljnjem tekstu: Županija ), posluje u skladu sa Zakonom o odgoju i obrazovanju u osnovnoj školi te Statutom škole. Primarna djelatnost Škole je odgoj i osnovno obrazovanje učenika od 1. do 8. razreda.

Nastava se izvodi u jutarnjoj i popodnevnoj smjeni ( 4 razreda mijenjaju smjene, 3. i 4. razredi se mijenjaju ) , u peterodnevnom radnom tjednu, prema nastavnim planovima i programima koje je donijelo MZOM, Godišnjem planu i programu rada škole te Školskim kurikulumom za tekuću školsku godinu.

PRAVNA OSNOVA ZA DONOŠENJE IZVJEŠTAJA:

Na temelju članka 85., 86., i 87. Zakona o proračunu (NN. Br. 144/21.), koji se primjenjuje od 01. siječnja 2022. godine,  propisuje se obaveza izrade i donošenja izvještaja o Izvršenju financijskog plana za sve proračunske korisnike.

Obveza sastavljanja izvještaja proizlazi i iz zakonskog okvira koji uređuje sustav fiskalne odgovornosti kojim se kroz pitanje 62. Upitnika o fiskalnoj odgovornosti zahtijeva da proračunski i izvanproračunski korisnici dostave upravljačkom tijelu, školskom odboru Izvještaj o izvršenju financijskog plana.

OPĆI DIO:

Škola kao proračunski korisnik JLS nema svoj IBAN, već posluje preko računa riznice Zadarske županije, te se financira iz izvora decentraliziranih prihoda Zadarske županije, Prihoda Općine Bibinje, pomoći EU za Erasmus+ projekte, prihoda posebne namjene ( školska kuhinja-produženi boravak ), Prihoda MZOM za prehranu učenika te ostalih prihoda MZOM ( ŽSV, psihološki materijali za učenike, lektira) i vlastitih prihoda.

Slijedom gore navedenog Izvještaj o izvršenju financijskog plana OŠ Stjepana Radića Bibinje za razdoblje od 01.01. – 30.06.2026. godinu sastoji se od:

OPĆI DIO

Račun prihoda i rashoda

Prihodi i rashodi prema ekonomskoj klasifikaciji

Prihodi i rashodi prema izvorima

POSEBAN DIO

Izvršenje rashoda i izdataka prema programskoj i ekonomskoj 

Klasifikaciji

Rashodi prema funkcijskoj klasifikaciji

OBRAZLOŽENJE

OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Nakon izrađenog Izvještaja o izvršenju financijskog plana za period od 01. siječnja do 30. lipnja 2026. godine utvrđeno je da je Škola izvršila ukupno 52,33% planiranih prihoda, te 39,48% planiranih rashoda. 

Isto tako, prihodi u ovom periodu u odnosu na isti prošlogodišnji period blago je povećan te iznosi 102,40%, također su rashodi u odnosu na isti prošlogodišnji period blago povećani te iznosi 79,44% izvršenosti te su rashodi veći zbog primjene novog Pravilnika o proračunskom računovodstvu koji propisuje umjesto na skupinu 193 ( Rashodi budućih razdoblja ) plaće se knjiže na rashode te je tako  plaća za mjesec lipanj 2026. knjižena kao rashod.

Škola, kao proračunski korisnik, vodi računovodstvo prema modificiranom načelu nastanka događaja, što znači da sve primljene račune do 30. lipnja 2026. prikazujemo kao rashod u predanom financijskom izvještaju, a koji će biti plaćeni u narednom razdoblju, pa se samim tim rashodi dodatno povećavaju.

OBRAZLOŽENJE PRIHODA

Ukupni prihodi škole za razdoblje od I. – VI. 2026. godine izvršeni su 52,33% u odnosu na Financijski plan za 2026. Prihodi se ostvaruju normalnom dinamikom od strane decentraliziranih sredstava Zadarske županije, prihoda EU za Erasmus+ projekte, prihoda za posebne namjene – školska kuhinja ( produženi boravak-prehrana učenika u boravku ), prihoda za prehranu učenika koja se financira u cijelosti od strane MZOM, te prihoda Općine Bibinje za financiranje plaća i ostalih rashoda za djelatnice u  produženom boravku i sufinanciranje korištenja školske sportske dvorane, te vlastitih prihoda od najma školskog prostora.

Na podskupini 636 – Prihodi proračunskim korisnicima iz proračuna koji im nije nadležan,  odnosi se na prihode plaća djelatnika koji financira MZOM, te prihoda za plaće djelatnica u produženom boravku koji financira Općina Bibinje izvršen je 102,47% u odnosu na plan 2026., te je financijskim planom planirano malo više od izvršenog, što bilježi jako dobro izvršenje.

Na podskupini 638 – Pomoći iz državnog proračuna temeljem prijenosa EU sredstava, odnosi se na prihode za Erasmus+ projekta 2025-1-HR01-KA121-SCH-000314168 gdje bilježimo izvrsno izvršenje jer je navedeni projekt realiziran u cijelosti.

Na podskupini 652 – Prihodi po posebnim propisima, izvršenje je iznosilo 99,70% što je izvrsno izvršenje u odnosu na planirano. Odnosi se na prihode za  školsku kuhinju ( produženi boravak ) te je do ovako izvrsnog izvršenja došlo zbog istog broja djece u produženom boravku a samim time su i troškovi vezani za prehranu djece u boravku ostali isti. 

Na podskupini 661 – Prihodi od prodaje proizvoda i  robe te pruženih usluga izvršenje je iznosilo 120,59% - do povećanja u odnosu na planirano je došlo zbog toga što su korisnici najma u ovom razdoblju svoje obaveze prema školi izvršavali redovno te je uprihođeno više prihoda od planiranih.

Na podskupini 671 – Prihodi iz nadležnog proračuna i od HZZO-a temeljem ugovornih obveza, bilježimo izvršenje od 84,11% , što je blago povećanje u odnosu na prethodno razdoblje. Do odstupanja od financijskog plana je došlo zbog planiranja manje prihoda po uputama iz Županije. Nedostatak sredstva će se osigurati rebalansom u slijedećem razdoblju. Priljev sredstava za prihode od strane decentraliziranih sredstava tekao je normalnom dinamikom.

OBRAZLOŽENJE RASHODA

Ukupni ostvareni rashodi škole ostvareni su u 79,44% u odnosu na planirane rashode u 2026. godini.

Također, moram naglasiti da većih odstupanja u odnosu na Financijski plan nije bilo. Županija je do kraja obračunskog razdoblja većinu troškova podmirila.

Na podskupinama 31 – Rashodi za zaposlene koje se odnose na plaće za djelatnike, te ostale rashode za zaposlene izvršenje je bilo 67,82% što je jako dobro izvršenje u odnosu na financijski plan. Blago povećanje u odnosu na izvršenje od prethodne godine je zbog povećanja osnovice za obračun plaće kroz 2026.

Na podskupini 321 – Naknade troškova zaposlenima, izvršenje je iznosilo 51,31%. što je izvrsno izvršenje u odnosu na planirano. Troškovi prema zaposlenima u odnosu na izvršeno prethodne godine su u blagom padu zbog manjih troškova prijevoza djelatnika i troškova službenih putovanja. 

Podskupina 322 – Rashodi za materijal i energiju bilježi jako dobro izvršenje od 68,71% u odnosu na financijski plan. Planirani troškovi za materijal i energiju malo su povećani u odnosu na izvršeno prethodne godine. Na ovim kontima evidentiraju se materijal i sirovine za prehranu svih učenika škole, koje u cijelosti financira MZOM i za sve učenike škole je besplatno.

Podskupina 323 – Rashodi za usluge – bilježi također vrlo dobro izvršenje financijskog plana te iznosi 57,04%. Dok je do odstupanja u odnosu na prethodno izvršeno razdoblje došlo zbog realizacije općinske razine Lidrana i Smotre glazbenih aktivnosti osnovnih škola Zadarske županije kojih je naša škola bila domaćin. 

Također, povećanje imamo na poziciji 3234-Komunalne usluge – do odstupanja je došlo zbog ogromnog povećanja troškova odvoza smeća. Troškovi na toj poziciji su od 01.04.2026. udvostručeni, te će nam na toj poziciji do kraja godine nedostajati sredstava. 

Podskupina 329 – Ostali nespomenuti rashodi poslovanja – do odstupanja na ovoj podskupini došlo je na poziciji 3299 – ostali nespomenuti rashodi poslovanja na koju su knjiženi troškovi za Erasmus+ projekt projekta 2025-1-HR01-KA121-SCH-000314168 koji je u cijelosti realiziran te čekamo završnu isplatu za navedeni projekt.

Podskupina  38 – Ostali rashodi – početkom godine Ministarstvo rada, mirovinskog sustava, obitelji i socijalne politike uplatilo je školi sredstva za nabavu higijenskih potrepština za djevojčice koja su i nabavljena, te izvršenje iznosi 100%.

Podskupina 424 – Knjige, umjetnička djela i ostale izložbene vrijednosti –izvrsno izvršenje koje se odnosi na školske udžbenike za 2025. godinu jer je MZOM sredstva za udžbenike isplatilo 29.12.2025. te su računi za udžbenike  plaćeni u siječnju 2026. godine.

OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA

Poseban dio godišnjeg izvještaja o Izvršenju financijskog plana OŠ Stjepana Radića Bibinje sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Program 2022

Aktivnost: A2202-01- Djelatnost osnovnih škola - odnosi se na decentralizirana sredstva Zadarske županije za troškove škole potrebne za nesmetan rad škole. Ukupni rashodi za polugodišnje razdoblje 2026. godinu iznosili su 40.729,61 € te je u odnosu financijski plan 2026. godine izvršen 64,45%. Većih odstupanja materijalnih rashoda i usluga je bilo na kontima Materijala i sirovina, Uslugama tek. I inv. Održavanja, te Promidžbe i informiranja zbog domaćinstva škole Općinske razine Lidrana i Smotre zborova. Povećanje izvršenja u odnosu na plan 2026. za komunalne usluge iznosio je 81,82% zbog ogromnog povećanja troškova odvoza smeća.

Aktivnost: T2203-03 – Hitne intervencije, rashode financira Zadarska županija u cijelosti. U ovom obračunskom razdoblju županija je financirala Izradu elaborata za procjenu rizika kućne vodoopskrbne mreže škole – izvršenje u odnosu na plan je 100%.

Aktivnost: A2202-04 – Administracija i upravljanje – Plaće u osnovnim školama,  proračunskom korisniku  financiraju se plaće i naknade iz sredstava MZOM-a. Izvršenje u odnosu na izvršenje prethodne godine iznosilo je 66,61%. 

Program 2203

Aktivnost: A2203-01 – Javne potrebe u prosvjeti, odnosi se na rashode koji se financiraju iz sredstava Zadarske županije koje je škola zatražila za programe koji su učitelji osmislili a odnose se na sudjelovanje na Dalmatinskom festivalu matematike u Splitu (kotizacija za natjecanje), provođenje izvannastavne aktivnosti Mladi knjižničari  ( nabava knjižne građe ), terenska nastava Sali (Dugi otok), školski sportski klub (nabava opreme), terenska nastava Posjet  Koncertnoj dvorani Vatroslava Lisinskog. Bilježimo izvršenje od 31,49% jer su neki programi planirani na jesen.

Aktivnost: A2203-04 – Podizanje kvalitete i standarda u školstvu, odnosi se na rashode koji se financiraju iz sredstava Općine Bibinje, vlastitih prihoda te viška prihoda iz prethodne godine. Izvršenje plana iznosilo je 9,59% što je jako slabo izvršenje u odnosu na planirano. Rashodi su raspoređeni po kontima materijalnih rashoda i usluga potrebnih za normalno funkcioniranje rada škole ukoliko decentralizirana sredstva ne budu dovoljna. Na kraju polugodišnjeg obračunskog razdoblja decetralizirana sredstva bila su dovoljna za normalno funkcioniranje škole, te će škola u slijedećem razdoblju koristiti sredstva sa ove aktivnosti jer do kraja financijske 2026. godine decentralizirana sredstva neće biti dovoljna za uspješan završetak financijske godine. 

Aktivnost: 2203-06 – Školska kuhinja i kantina – Produženi boravak u cijelosti financiraju roditelji, a odnosi se za prehranu učenika i za osiguravanje kvalitete nastave i rada u produženom boravku. Izvršenje je iznosilo 39,55% u odnosu na financijski plan. Dobrom organizacijom trošenja sredstava, te kuhanjem toplih obroka škola dosta uštedi, te smo u ovoj godini od viška sredstava kuhinje očistili ventilacijski sustav školske kuhinje, podmirili trošak popravka perilice za suđe da naše kuharice mogu nesmetano obavljati pripremu obroka za sve učenike te nabavili 2 klima uređaja (za 2 učionice produženog boravka). 

      Aktivnost: A2203-14 Natjecanje i smotre OŠ – odnosi se na Općinsku razinu smotre Lidrana, naša škola bila je domaćin. Izvršenje je iznosilo 100% u odnosu na financijski plan, a odnosilo se na prijevoz učenika, prehranu učenika za vrijeme natjecanja te naknade za članove povjerenstva. Za Smotru glazbenih aktivnosti osnovnih škola (Smotra zborova) koja je bila u mjesecu lipnju 2026. još nisu doznačena sredstva od strane Županije.


Aktivnost: 2203-07 Udžbenici - rashodi se odnose na nabavu udžbenika za sve učenike škole koji u cijelosti financira MZOM. Do izvršenja nije došlo jer je MZOM sredstva za udžbenike uplatilo krajem mjeseca prosinca 2025., te su računi za udžbenike plaćeni početkom siječnja 2026.


Aktivnost: A2203-30 – Produženi boravak- Rashodi za produženi boravak u cijelosti se financira iz proračuna Općine, odnose se na plaće, doprinose i ostale materijalne rashode za zaposlene. Općina financira 2 djelatnice u produženom boravka. Izvršenje u odnosu na financijski plan iznosi 76,60%, do blagog povećanja je došlo zbog lošeg planiranja koji će škola ispraviti rebalansom u narednom razdoblju.


Aktivnost: A2203-33 – Prehrana za učenike – Rashodi se odnose na troškove prehrane svih učenika škole koji se u cijelosti financira od strane MZOM. Izvršenje u odnosu na izvršenje prethodne godine  iznosi 93,37% što je izvrsno.


Aktivnost: A2203-34 – Zalihe menstrualnih higij. potrepština – rashodi se odnose na nabavu higijenskih potrepština za učenice koje također financira MRMSOSP. Bilježimo izvrsno izvršavanje financijskog plana u cijelosti od 100%.


Program 4306


Aktivnost: T4306-24 – Projekt Erasmus+ K121-OŠ Bibinje – odnosi se na rashode za Erasmus+ projekt 2025-1-HR01-KA121-SCH-000314168  u kojem sudjeluju i učitelji i učenici. Navedeni projekt završava u 2026. godini. Izvršenje u odnosu na financijski plan je 118,44%. Do blagog povećanja je došlo zbog povećanih troškova prijevoza i smještaja. Razlika je pokrivena iz sredstava završne isplate također uspješno realiziranog prethodnog Erasmus + projekta.


Aktivnost: T4306-03 – Inkluzija-korak bliže društvu bez prepreka – rashodi se odnose za  plaće, doprinose, ostale rashode za zaposlene i prijevoz za pomoćnike u nastavi u našoj školi. Sredstva osigurava MZOM, EU i Zadarska županija. U ovom obračunskom razdoblju Županija je u cijelosti financirala projekt iz vlastitih sredstava. Imali smo dobro izvršenje u odnosu na financijski plan u iznosu 74,52%. 


RASHODI PREMA FUNKCIJSKOJ KLASIFIKACIJI


Rashodi prema funkcijskoj klasifikaciji odnose se na udžbenike za sve učenike škole kako je navedeno u tablici-0960- Rashodi prema funkcijskoj klasifikaciji  i iznosi 27.897,63€  što iznosi 105,27% izvršenja u odnosu na financijski plan za 2026. godinu.

